মুহাম্মদ শফি উকাড়বী

মুহাম্মদ শফি উকাড়বী (; ২রা ফেব্রুয়ারি ১৯৩০- ২৪ এপ্রিল ১৯৮৪), তিনি মাওলানা মুহাম্মদ শফি উকাড়বী নামে বেশি পরিচিত। তিনি একজন পাকিস্তানি ইসলামি পণ্ডিত এবং বাগ্মী। তিনি জামাতে আহলে সুন্নাত পাকিস্তান এবং গুলজারে হাবিব ট্রাস্টের প্রতিষ্ঠাতাদের অন্যতম। তিনি পাকিস্তানি সরকারি এবং বেসরকারি প্রতিষ্ঠান থেকে "সিতারা-এ-ইমতিয়াজ" সহ বিভিন্ন সম্মাননা পান। বিগত ৩৮ বছরে, উকাড়বী ১৮০০০ উপর বিভিন্ন ধর্মীয় বিষয়ে বক্তব্য রাখেন।
উকাড়বী ভারতের পূর্ব পাঞ্জাবের কেম কারানে জন্মগ্রহণ করেন। তাঁর পিতা হাজি শেখ কারাম ইলাহি একজন স্থানীয় ব্যবসায়ী। তিনি সাত ভাইবোনদের মধ্যে বড় ছেলে ছিলেন। তিনি কুরআন পড়া ও মুখস্থ করার মাধ্যমে তার পড়াশোনা শুরু করেছিলেন এবং মাধ্যমিক বিদ্যালয় শেষ করেন।
উকাড়বী খুব অল্প বয়সে বিয়ে করেছিলেন এবং তিনি এগারোজন সন্তানের পিতা ছিলেন। তবে ১৯৫২ সালে তার দুই বড় পুত্র ৩ বছর বয়সী মুনির আহমদ ও ১৪ মাস বয়সী তানভীর আহমদ একে অপরের এক সপ্তাহের মধ্যে মৃত্যুবরণ করেন। তার বড় পুত্র কাওকাব নুরানি উকাড়বী তার পিতার ধর্মীয় কাজ চালিয়ে যাচ্ছেন।
১৯৪৭ সালে ভারত থেকে দেশান্তরী হওয়ার পর তিনি ও তাঁর পিতা উকারায় মসজিদ গাউসিয়া নির্মাণ করেন। ১৯৫০ সালে সাহিওয়ালে জামে মসজিদ মুহাজিরিনে তিনি জুমার নামাজে ইমামতি ও ধর্মসভায় তিনি শিক্ষাদান শুরু করেন এবং উকারার বিরলা উচ্চ বিদ্যালয়ের (সাটলেজ কটন মিলস উচ্চ বিদ্যালয় পালটে নতুন নামকরণ করা হয়) ধর্ম বিভাগের প্রধান হন।
১৯৫২ থেকে ১৯৫৩ পর্যন্ত তিনি "তেহরিক-এ-তাহাফফুজ-এ-খতমে নবুওয়াত" এ অবদান রেখেছেন। এটি কাদিয়ানিদের নিগৃহীত করার জন্য তৈরি করা একটি সংস্থা। ১৯৫৪ সালে তিনি উকারার গ্র্যান্ড ট্রাংক রোডে জামিয়া হানাফিয়্যাহ আশরাফ-উল-মাদারিসও প্রতিষ্ঠা করেন এবং এর অন্যতম উপদেষ্টা ও স্পন্সর ছিলেন। 
১৯৫৫ সালে তিনি প্রথমবারের মতো করাচি সফর করেন, তখন তিনি জামে মসজিদ আরাম বাগে প্রথম লাইলাতুল কদরের উপর বক্তৃতা রাখেন। পরবর্তী বছর তিনি মেমন মসজিদে বক্তৃতা করেন ও উক্ত মসজিদের "ইমাম" হন ও জামাত আহলে সুন্নাত প্রতিষ্ঠা করেন এবং এটির প্রথম চেয়ারম্যান হন।
তার লিখিত উল্লেখযোগ্য বইয়ের মধ্যে অন্তর্ভুক্ত:
উকাড়বী দূর প্রাচ্য, মধ্য প্রাচ্য, বাংলাদেশ, ভারত, ফিলিস্তিন, দক্ষিণ আফ্রিকা, সংযুক্ত আরব আমিরাত, মরিশাস এবং অন্যান্য অনেক দেশে ধর্মপ্রচার করেছিলেন। ১৯৮০ সালের পূর্বে তিনি দক্ষিণ আফ্রিকাতে তাঁর বক্তৃতার ১০,০০০ ক্যাসেট বিক্রি হয়েছিল। তাঁর বক্তৃতার ভিডিও ক্যাসেটগুলিও আন্তর্জাতিকভাবে ব্যাপকভাবে বিতরণ করা হয়।
১৯৬২ সালে, উকাড়বী বাগদাদ, সিরিয়া, কারবালা, বৈরুত, জেদ্দা, মক্কা এবং মদীনায় ভ্রমণ করেছিলেন। তিনি অনেক আধ্যাত্মিক ও ধর্মীয় আলেমদের মাজার এবং পাশাপাশি অনেক উল্লেখযোগ্য মসজিদ এবং ঐতিহাসিক পবিত্র স্থান পরিদর্শন করেছিলেন।
১৯৭৬ সালে উকাড়বী দক্ষিণ আফ্রিকায় প্রতিষ্ঠিত করেন "আনজুমান আহলে সুন্নাত ওয়াল জামাআত"।
১৯৭৪ সালে, উকাড়বী দক্ষিণ আফ্রিকার ডার্বনে জামাআত-এ আহলে সুন্নাত গঠন করেন, যা ১০,০০০ জন সদস্যকে আকর্ষণ করেছিল। 
উকাড়বী হজ, জিয়ারত ও ওমরাহর জন্য মক্কায় ষোল বার যাত্রা করেছিলেন। 
১৯৫২-১৯৩৩ সালে তাকে সহিওয়াল জেলার তেহরিক-এ-খতম-এ নবুওয়াতের প্রধান করা হয়।.
কাদিয়ানিদের নিগ্রহের জন্য উকাড়বীকে গ্রেপ্তার করা হয়েছিল। তিনি ১০ মাস মন্টগোমেরি কারাগারে ছিলেন। এই কারাবাসের সময় তার প্রথম দুই পুত্র মুনির আহমদ (৩ বছর বয়স) এবং তানভীর আহমদ (১১ বছর ৪ মাস বয়স) এক সপ্তাহের মধ্যে মারা যান। 
১৯৬২ সালের ১লা অক্টোবর করাচির খড্ডা মার্কেটে উকাড়বীর একটি বক্তৃতার সময় তাকে হত্যার চেষ্টা করা হয়েছিল। তিনি তার ঘাড়ে, কাঁধে, মাথা এবং উপরের পিঠে আঘাত পেয়েছিলেন। উকাড়বী আড়াই মাস হাসপাতালে চিকিৎসাধীন ছিলেন। পুলিশ অফিসারকে তাঁর বক্তব্য দেওয়ার সময় উকাড়বী বলেছেন:
তিনি এই মামলার জন্য কোনও আইনজীবী নিয়োগ করেননি বা কোনও শুনানিও অনুসরণ করেননি। সুস্থতার পর তিনি নিজেকে ইসলাম প্রচারে আবারো অধিষ্ঠিত করেছিলেন এবং হত্যার প্রয়াস যেখানে ঘটেছিল সেখানেই তাঁর প্রথম বক্তৃতাটি দিয়েছিলেন।"
১৯৭৪ সালে উকাড়বী হার্ট অ্যাটাক করেছিলেন। ১৯৭৫ সালে তাঁর আরো একটি হার্ট অ্যাটাক হয় এবং তিনি করাচি চলে আসেন, যেখানে তিনি ছয় সপ্তাহের জন্য কার্ডিয়াক চিকিৎসা করেছিলেন। ১৯৮৮ সালের ২০ এপ্রিল তিনি জামে মসজিদ গুলজার-ই-হাবিবে জুমার সালাত আদায় করার সময় শেষ বক্তব্য রাখেন। সেদিন সন্ধ্যায় উকাড়বীর তৃতীয় হার্ট অ্যাটাক হয় এবং তিনি জাতীয় কার্ডিওভাসকুলার ডিজিস ইনস্টিটিউটে ভর্তি হন। তিন দিন পর, ১৯৮৪ সালের ২৪ এপ্রিল তিনি ৫৫ বছর বয়সে মৃত্যুবরণ করেন। ১৯৮৫ সালের ২৩ শে মার্চ রাষ্ট্রপতি জিয়া-উল-হক ধর্মীয় সেবার ক্ষেত্রে অবদানের কারণে উকাড়বীকে সিতারা-ই-ইমতিয়াজ এ ভূষিত করেছিলেন।